
Opinioj de filozofo - 2 

“Religiaj ideoj bedaŭrinde abundas, sen iu efiko ĉe ĉiu penspova homo!" — "(Via slogano estas io) por naivuloj!" 

fReago de S.S. el Steyr (Aŭstrujo) al nia unua levilkarta slogano) 


En Plena llustrita Vortaro la vorto naiva signifas: (1) 
Sensperte malkaŝema kaj kredema, kiel infano; (2) Sen- 
artifika. ne montranta pripensadon aŭ spertiĝon. Similajn 
difinojn oni renkontas en nacilingvaj vortaroj. ĉar li ne 
donis pli da klarigoj, sed nur resendis Lumturon plenigita 
per ruĝaj plumstrekoj, mi do povas nur supozi ke nia 
kara oponanto konsideras nin senspertaj kaj senpri- 
pensaj rilate al la veraj’ realaĵoj de !a mondo. 

En la kadro de historia materialismo, multaj filozofoj kaj 
ties sekvantaro firme kredas. ke ĉ*uj naturfenomenoj 
estas racie klarigeblaj el leĝoj de la pura hazardo, kaj ke 
la homa konduto devus dependi sole nur de ‘objektiva’ 
pripensado. Ĉio cetera estus iluzio kaj naiveco, nepre 
malutila al la vivokonduto de individuoj kaj al la progreso 
de la homaro entute. Tiuj, kiuj kredas je la ekzisto de io 
plia aŭ piua, do estus blindaj revantoj kaj konsistigus 
malhelpon. 

Ĉu vere? 

Se mi estus gajninta nur unu solan sperton en mia vivo, 
tiu estus ke la homoj preskaŭ senescepte — kai tio 
inkludas ankaŭ min mem — kondutas laŭ plejofte kaŝitaj 
motivoj kaj instigoj; ke tio kion ni deklaras aŭ demandas 
estas nur surfaca kovraĵo por tio kion ni en nia interno 
vere intencas diri aŭ demandi; ke eĉ la plej ‘science’ kaj 
‘objektive’ eilaborita rezonado entenas aŭ maskas pure 
subjektivan grundon; kaj ke ĝuste tiu subjektiva grundo 
estas ĉefafero por precize prijuĝi la objektivan parton. 
Kiam filineto post intensa ludado grimpas sur la genuojn 
de sia patrino, nodas la brakojn ĉirkaŭ ties kolon, kaj 
suspiras “Panjo, mi estas laca!”, ŝia vera penso estas 
“Mi nun bezonas vian dorlotadon!” Garaĝisto inter miaj 
konatoj, bedaŭrinde ne tre dotita per intelekto, foje 
rimarkis efikegan novan aparaton ĉe sia kolego kaj tuje 
elkriis “Kia fuŝaĵo! lon tian mi ne volus akiri eĉ sen- 
page!”, sed du semajnojn poste li aĉetis similan 
aparaton. En realo li esfis pensinta “Mi ĵaluzegas!”. 
Ankaŭ sciencistoj — tamen trejnitaj en ‘objektivemo’ — 


ne estas liberaj je pli aŭ malpii da subjektiveco. Mi konas 
brilan instruiston pri matematiko kaj fiziko al kiu, dum 
iama foruma diskuto sub lia gvido, pri astronomia temo, 
iu aŭskultanto inter la publiko neatendite starigis la 
demandon ĉu koncerna fenomeno ne estu atribuebla al 
la t.n. ‘flugantaj teleroj'? La viro, antaŭe tiel serena kaj 
prudenta en siaj eksplikoj, tujsubite furiozis tiagrade ke 
lia vizaĝo ricevis apopleksian ruĝecon. Li komencis 
kriegi kaj eĉ nerekte insulti la demandinton. Pro kio? Ĉu 
ĉar la temo estis en lia opinio el scienca vidopunkto 
nepre priridinda kaj stulta? Ne, sed ĉar tiu temo tre 
intime vundis lian nepran fidon je la neeraripovo de 
oficiala establita scienco, sur kiu — jen la kerno — li 
estis fondinta sian personan antropocentran vivokon- 
cepton kaj sian... reputacion. Same kiel multaj kolegoj, li 
rifuzas serioze konsideri faktajn donitajojn kaj tiri el tiuj 
iun objektivan konkludon, preferante antaŭjuĝe inversigi 
la procedon: fari deklaron laŭ nura supraĵa (aŭ eĉ sen) 
analizo. (Sinteno bonege konata al ni esperantistoj. 
kiam ni provas propagandi la internacian lingvon.) Kia 
diferenco do kun la fifama proceso de Galileo, en kiu la 
naskiĝanta moderna scienco minacis la (erare) statikan 
mondopercepton el la Mezepokoj? Enfunde neniu. 
Evidentas ke ‘objektiveco’ forte dependas de la grado de 
‘nepartopreno’. Se al oni estas ege indiferente kiun 
rezultaton liveros la eliaborado de iu formulo aŭ la 
evoluo de iu eksperimento, oni povos tre klare kaj sobre 
konsideri la ricevitan rezultaton. Sed, se ĝi devas servi 
kiel pruvo aŭ malpruvo de persona teorio, aŭ se temas 
pri vetkuro por atingi kiel unua la deziratan solvon... tiam 
la analizokapablo jam nebuliĝas. Do, se estas vero ke 
“religiaj ideoj bedaŭrinde abundas", la samo validas por 
ekzemploj pri tute subjektiva (= naiva kaj senpripensa) 
konduto de ‘homoj de scienco’, kiuj tamen implice aŭ 
malkaŝe, konscie aŭ nekonscie, arogas al si la 
monopolon de racieco kaj logikemo. En la historio de 
ekzaktaj sciencoj nepre svarmas oponoj kontraŭ novaj 




























ideoj, pro tio ke koncernaj homoj starigis sur la sia- 
tempe validantaj konceptoj la propran personan 
famon aŭ vivmanieron. Por povi akcepti la novajn 
ideojn ili ja devis agnoski finfine sin mem kiel erar- 
antojn kaj foje eĉ forlasi sian tiele akiritan pozicion aŭ 
potencon. Feliĉe ke junaj homoj ankoraŭ ne troviĝas 
en tia kateniga karapaco, kaj pro sia mensa malferm- 
iteco pli facile povas aprezi la valoron de iu nova ideo. 
En Sovjeta Unio* oni antaŭ nelonge ekfunkciigis gran- 
diozan aparataron por esplori la kosmon, en kiu 
perfekte kombiniĝas radjo-teleskopoj*, optikaj tele- 
skopoj, komputatoroj* kaj televiziaj ekranoj. Gi 
nomiĝas RATAN 600 — realigo tiel kolosa kaj forto- 
streĉa, ke eĉ la 'kapitalismaj’ ŝtatoj, ĉiuj kune, (plu) ne 
kapablas financi ion tian. Per tiu ĉi nova, nepre 
rekorda, instrumentego oni sendube faros multe da 
freŝaj malkovroj en la Kosmo kaj povos decide 
respondi plurajn demandojn ĝis nun ankoraŭ nesolv- 
itajn. Sed ne kredu ke oni kreis tiun gigantan esplor- 
centron nur por fari pure ekzaktsciencajn esplorojn! 
Ne; kiel koncernaj oficialuloj mem deklaris, ĝia ĉefa 
celo estas kaj estu: “Pruvi ke la Kosmo estas mal- 
fermita’ kaj ke ĝi (do) senfine disetendiĝos". Nu, tio 
estas kosmologia problemo, treege interesa, sed 
finfine problemo filozofia kaj eĉ religia, ĉar ĝi ja 
implicas la ekziston aŭ neekziston de Kreinto de la 
Universo. Efektive, en 'malfermita’ modelo troveblas 
nek vera fino nek vera komenciĝo, sed eventuale nur 
pulsadaj fazoj: al dilatiĝo sekvus kondensiĝo, al kon- 
densiĝo sekvus dilatiĝo, ktp. — la Kosmo estus 
eterna kaj memsufiĉa, kaj materio senĉese kreiĝadus 
kaj neniiĝadus de si mem. Hodiaŭaj teorioj kaj 
observaĵoj ĝenerale tendencas ĉiam pli al ‘fermita 
modelo, laŭ kiu la Universo iam kaj ie ekestis el 
‘Granda Krako’ kaj eventuale povus sammaniere trovi 
finon, kio do pravigus religiajn doktrinojn — estiĝo de 
materio postulus iun pli antaŭan kaŭzon. La debatoj 
certe ankoraŭ daŭras, ĉar definitiva respondo ne 
ankoraŭ estas havigebla laŭ la nuna stato de niaj 
scioj, sed la supra deklaro hele evidentigas, ke la 
oficiala ŝtatodoktrino serĉas antaŭ ĉio pravigi funda- 
mentajn konceptojn de historia materialismo — alidire 
pravigi ateismon kaj do finfine la propran politikan 
sistemon! Sciencaj konsideroj rolas tie ĉi kiel nuraj 
rimedo kaj preteksto: subjektiva celo sur giganta 
skalo... 

Ne kiom ajn ni baraktas, ni neniam sukcesas rezoni 
kaj agi absolute objektive kaj ‘sanmense’ Nia homa 
naturo ĉiel ajn kaj ĉiam ŝanceliĝas inter subjektiveco 
(‘naiveco’) kaj objektiveco (‘racieco’). 

Nu, individuaj homoj, same kiel la socio kiun ili kune 
konsistigas, povas do nur esperi atingi sanan egal- 
pezon inter tiuj du ekstremoj, provi plejeble proksimiĝi 
al optimuma idealo. Naivulo estas ĝuste tiu, kiu sen- 
pripense akceptas ĉion kio aperas je la surfaco, kaj ne 
provas sondi pli profunden, egale ĉu temas pri 
slogano de oficiala doktrino aŭ pri slogano de 
komerca entrepreno. 

Saĝulo kontraŭe lernas, tra foje tre longa ekzercado 
kaj multe da amaraj vivospertoj, klare ekzameni sin 
mem kaj elserĉi la plej sekretajn motivojn de sia 
memo, kaj pere de tio regi kaj gvidi siajn agojn. Sufiĉe 


fosante en sia interno, li ekvidas finfine ke la plej 
profunda lin puŝanta forto estas la homa orgojlo, 
serĉanta statuson de Dio — “ĉiu homo estas mikro- 
kosmo" — kiom ajn tiu dezirego travestias sin kaj 
povas aperi ekzemple kiel nura seksimpulso (orgojlo 
de la korpo) aŭ kiel ambicio (orgojlo de la menso). Se 
ne, la esploroj de Freud kaj Adler kaj Jung kaj aliaj 
psikoanalistoj estus naivajoj, kaj la abomenaj cerbo- 
lavadaj metodoj restus senefikaj. 

Tiele en la aŭroro de Homo sapiens kiel sendube en 
la kulminfazo de ties historio, ĉio estos estinta nur 
batalo inter Homo kaj Dio, egale kiun bildon aŭ nomon 
oni donas al ĉi lasta koncepto. Starigante sin mem en 
la centron de la Universo, la homo sukcesas nur tra- 
haki la branĉon sur kiu li sidas; sekigi la fonton el kiu 
li ĉerpas sian vivon. 

Kaj jen ni revenas al la praveco de nia unua levilkarta 
sentenco: "Plibonigu la mondon; komencu ĉe vi 
mem". Se ĉiu el ni, aŭ eĉ nur sufiĉa nombro inter ni, 
vere provus ekkoni sin mem kaj tiele ekregi sin mem, 
la mondo baldaŭ ŝanĝiĝus, ĉar anstataŭ akaparemo 
aperus donacemo, kaj anstataŭ malamo aperus amo 
— feliĉo! ĵf 


* Steleto signas ne-fundamentan terminon. 


fan kc vi eŭtcte 



PRl LA LEVILKARTA SLOGANO n-ro 2 

Malkovroj de amaspsikologio grave influis la sccion 
dum la lastaj jardekoj. Ĉiam ekzistis homoj, kiuj 
intuicie scipovis influi grandan homgrupon. Sed, dum 
la lastaj jardekoj komercistoj, politikistoj, agitantoj... 
komencis fc science* uzi (komprenu misuzi) tiujn 
novajn sciojn. La efikoj estas mirigaj. En 'okcidenta' 
komerca entrepreno ekzemple, reklamo fariĝis pli 
grava ol la varoj mem! 

Feliĉe, la ‘merkato’ ankaŭ komencas esti supersatur- 
ita. En la nuntempa socio, pli kaj pli da homoj fariĝas 
pli kaj pli skeptikaj ĉi-rilate. Rebate, por ne perdi 
akiritan terenon, la specialistoj pri apliko de amas- 
psikologio agadas ĉiam pli draste, senskrupule, agres- 
eme, spekulaciante precipe je la primitivaj seks- kaj 
ambici-inklinoj de la publiko. 

En tia misformita mondo estas bone denove atenti pri 
tiuj homoj, kiuj ne bezonas artiflkojn por montriĝi 
kredindaj, fidindaj, veramaj. Ni atentu pri tiuj ne- 
sufiĉe rimarkataj homoj, kiuj tamen konservas re- 
lative grandan ekvilibron en sia propra koro, dis- 
radiante tiun en sia propra familio, en sia ĉirkaŭajo... 

I.D. 





